Ministru kabineta noteikumu projekta **„Grozījumi Ministru kabineta 2005.gada 27.decembra noteikumos Nr.1031 „Noteikumi par budžetu izdevumu klasifikāciju atbilstoši ekonomiskajām kategorijām””** sākotnējās ietekmes novērtējuma ziņojums **(anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ministru kabineta noteikumu projekta mērķis ir harmonizēt izdevumu klasifikācijas pozīcijas ar normatīvajiem aktiem grāmatvedības uzskaites jomā, kā arī nodrošināt, ka par pamatlīdzekļiem tiek uzskaitīti aktīvi, kas ir pamatlīdzekļi pēc to ekonomiskās būtības.Ministru kabineta noteikumi stājas spēkā 2019.gada 1.janvārī. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Noteikumu projekts sagatavots pēc Finanšu ministrijas iniciatīvas, lai pilnveidotu izdevumu klasifikāciju, kā arī ņemot vērā Valsts kontroles revīzijas Nr.2.4.1-7/2016 "Budžeta plānošana Latvijā - vai esošā pieeja ir efektīva" ieteikuma ieviešanu: “Lai nodrošinātu, ka par pamatlīdzekļiem tiek uzskaitīti aktīvi, kas ir pamatlīdzekļi pēc to ekonomiskās būtības, aicinām Finanšu ministriju izvērtēt nepieciešamību pārskatīt Ministru kabineta 2005.gada 27.decembra noteikumos Nr.1031 "Noteikumi par budžetu izdevumu klasifikāciju atbilstoši ekonomiskajām kategorijām" (turpmāk – MK noteikumi Nr.1031) noteikto pamatlīdzekļu minimālo vērtību, sākot ar kuru aktīvs tiek atzīts par pamatlīdzekli.” |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **Noteikumu projekts tika sagatavots ar mērķi**:* pārskatīt klasifikācijā noteikto pamatlīdzekļu minimālo vērtību, sākot ar kuru aktīvs tiek atzīts par pamatlīdzekli, lai nodrošinātu, ka pamatlīdzekļi un inventārs tiek uzskaitīti pēc to ekonomiskās būtības;
* vienkāršot transfertu plānošanu un uzskaiti, vienlaikus saglabājot starptautiskās finanšu statistikas vajadzībām nepieciešamās informācijas pieejamību;
* samazināt izdevumu klasifikācijas kodu skaitu (apvienojot apakškodus), tādējādi novēršot interpretācijas iespējas un atvieglojot klasifikācijas piemērošanu;
* precizēt klasifikācijas kodu nosaukumus un skaidrojumus, ņemot vērā dažādas izmaiņas normatīvajos aktos (piemēram, Ministru kabineta 2018.gada 13.februāra noteikumi Nr.87 "Grāmatvedības uzskaites kārtība budžeta iestādēs” – turpmāk MK noteikumi Nr.87);
* veikt citus precizējošā un skaidrojošā rakstura pilnveidojumus, lai izdevumu klasifikācijas piemērošanu padarītu ērtāku tās lietotājiem.

**1. Atlīdzība**Tiek precizēts koda 1111 “Deputātu mēnešalga” skaidrojums un 1112 “Saeimas frakciju, komisiju un administrācijas darbinieku mēnešalga” nosaukums, papildinot tos ar pašvaldību domes komisiju un darba grupas locekļu mēnešalgām. Kods 1111 tiek papildināts ar skaidrojumu, lai būtu viennozīmīgi skaidrs, ka uz šo kodu attiecina visu deputātam izmaksājamo mēnešalgu, tai skaitā par darbu komisijās un darba grupās. Koda 1112 nosaukums tiek papildināts ar pašvaldības domes komisiju un darba grupu locekļu mēnešalgu, uzsverot, ka 1112 kodā minētās personas nav pašvaldības deputāti vai pašvaldības darbinieki (jo izdevumus deputātu mēnešalgai attiecinās uz 1111, bet pašvaldības darbinieku mēnešalgai - uz kodu 1119). Tātad kodā 1112 uzskaita izdevumus mēnešalgai tiem pašvaldības domes komisiju un darba grupu locekļiem, kuri nav pašvaldības amatpersonas vai darbinieki.Koda 1221 “ Darba devēja pabalsti un kompensācijas, no kuriem aprēķina iedzīvotāju ienākuma nodokli un valsts sociālās apdrošināšanas obligātās iemaksas” skaidrojumā veikts tehnisks precizējums, svītrojot vārdu “karavīram”, jo saskaņā ar Valsts un pašvaldību institūciju amatpersonu un darbinieku atlīdzības likuma 25.pantu izdienas pabalsta izmaksa paredzēta arī citām amatpersonām.Lai novērstu neskaidrības tiek precizēti kodu 1225 “Uzturdevas kompensācija” un 2365 “Uzturdevas kompensācija naudā” nosaukumi un skaidrojumi, uzsverot kodu atšķirību un izvairoties no konkrēto personu grupu uzskaitījumiem.**2. Preces, pakalpojumi** Ir papildināts koda 2200 “Pakalpojumi” skaidrojums, precizējot, ka kodā atbilstoši ekonomiskai būtībai uzskaita arī izdevumus saimnieciskās darbības veicējiem. Līdz ar 2200 koda skaidrojuma papildināšanu, tiek precizēts arī koda 2279 “ Pārējie iepriekš neklasificētie pakalpojumu veidi” skaidrojums.Tiek svītroti apakškodi 2211”Valsts nozīmes datu pārraides tīkla pakalpojumi (pieslēguma punkta abonēšanas maksa, pieslēguma punkta ierīkošanas maksa un citi izdevumi)” un 2219 “Pārējie sakaru pakalpojumi”, bet attiecīgie izdevumi tiks turpmāk attiecināti uz virskodu 2210 “Pasta, telefona un citi sakaru pakalpojumi”, kam attiecīgi tiek precizēts koda nosaukums un skaidrojums.Kodam 2235 “Izdevumi par saņemtajiem apmācību pakalpojumiem” veikts tehnisks precizējums nosaukumā un skaidrojumā vārdu “apmācību” aizvietojot ar vārdu “mācību”. Kodā tiek uzskaitītas arī tādas mācības, kurās var tikt uzaicināti darbinieki gan no savas nozares citām iestādēm, gan no citu nozaru iestādēm.Saskaņā ar Maksājumu pakalpojumu un elektroniskās naudas likumu tiek precizēts koda 2236 “Bankas komisijas, pakalpojumi” nosaukums un skaidrojums, lietojot vārdus “maksājumu pakalpojums” un “maksājumu komisija”.Ir papildināts koda 2242 “Transportlīdzekļu uzturēšana un remonts” skaidrojums, uzsverot, ka kodā 2242 tiek uzskaitīta arī OCTA un KASKO, jo līdz šim tas nebija viennozīmīgi saprotams.Papildināts koda 2244 “ Nekustamā īpašuma uzturēšana” skaidrojums aiz vārdiem “telpu uzturēšanu” ar vārdiem “degradēto teritoriju sakārtošanu, tai skaitā būvju nojaukšanu”.Kodam 2247 “Apdrošināšanas izdevumi” tiek pievienots kods 2248 “Profesionālās darbības civiltiesiskās atbildības apdrošināšanas izdevumi” un papildināts koda skaidrojums.Kodam 2251 “Informācijas sistēmas uzturēšana” tiek precizēts skaidrojums, pievienojot kodu 2252 “Informācijas sistēmas licenču nomas izdevumi”.Mazinot administratīvo slogu virskodā 2280 “Maksājumi par saņemtajiem finanšu pakalpojumiem” tiek apvienoti apakškodi 2281 “Maksājumi par valsts parāda apkalpošanu”, 2282 “Komisijas maksas par izmantotajiem atvasinātajiem finanšu instrumentiem”, 2283 “Maksājumi par pašvaldību parāda apkalpošanu” un 2284 “No valsts budžeta daļēji finansēto atvasināto publisko personu maksājumi par parāda apkalpošanu”, attiecīgi precizējot koda 2280 nosaukumu.Kodu 2360 “Valsts un pašvaldību aprūpē un apgādē esošo personu uzturēšana”, 2363 “Ēdināšanas izdevumi”, 2364 “Formas tērpi un speciālais apģērbs” un 2389 “Pārējie specifiskas lietošanas materiāli un militārais inventārs” skaidrojumi papildināti aiz vārda “zemessargi” ar vārdiem “jaunsargu, rezerves karavīru, rezervistu” attiecīgajā locījumā.Lai kodu nosaukumi un skaidrojumi atbilstu tajos uzskaitāmi uzdevumu ekonomiskajai būtībai un lai novērstu iespējamās kļūdas to piemērošanā, tiek precizēts koda 2500 “Budžeta iestāžu nodokļu, nodevu un naudas sodu maksājumi” skaidrojums un koda 2510 “Budžeta iestāžu nodokļu maksājumi” nosaukums. Tāpat arī tiek precizēts koda 2520 “Budžeta iestāžu naudas sodu maksājumi” nosaukums un skaidrojums, paskaidrojot, ka kodā uzskaita budžeta iestāžu maksājumus par tām piemērotajiem naudas sodiem, soda naudām, nokavējuma naudām, nokavējuma procentiem, līgumsoda procentiem un citi līdzvērtīgiem maksājumiem, kas nav klasifikācijā atsevišķi klasificēti.**3. Pamatlīdzekļu atzīšanas slieksnis** Pamatlīdzekļu atzīšanas slieksnis atbilstoši MK noteikumiem Nr.1031 sākot no 2008.gada tika apstiprināts 150 latu (kas atbilst pašreiz esošo 213 euro) vērtībā. 2013.gadā Finanšu ministrija organizēja ministriju aptauju un ekspertu diskusiju par sliekšņa pārskatīšanas nepieciešamību, tomēr tajā brīdī sliekšņa apmēra pārskatīšanai tika identificēti tikpat daudz trūkumi, cik esošā sliekšņa apmēra saglabāšanai, ka rezultātā tika pieņemts lēmums slieksni atstāt nemainīgu (zināma piesardzība bija saistīta arī ar plānoto *euro* ieviešanu). Valsts kontrole revīzijas Nr.2.4.1-7/2016 "Budžeta plānošana Latvijā - vai esošā pieeja ir efektīva" ietvaros ir izteikusi ieteikumu pārskatīt noteikto pamatlīdzekļu minimālo vērtību, sākot ar kuru aktīvs tiek atzīts par pamatlīdzekli. MK noteikumu nr.87 56.punkts nosaka, ka pamatlīdzekļus uzskaita, ievērojot šajos noteikumos minētos nosacījumus un normatīvajos aktos budžeta izdevumu klasifikāciju jomā noteikto vienas aktīva vienības sākotnējās atzīšanas vērtību. Ja vienas aktīva vienības iegādes vai izveidošanas vērtība ir mazāka par normatīvajos aktos budžeta izdevumu klasifikāciju jomā noteikto vienas aktīva vienības sākotnējās atzīšanas vērtību, aktīvus uzskaita apgrozāmo līdzekļu sastāvā, izņemot nemateriālos ieguldījumus, nekustamos īpašumus un bioloģiskos aktīvus, ko uzskaita ilgtermiņa ieguldījumu sastāvā atbilstošos kontos neatkarīgi no vienas aktīva vienības atzīšanas vērtības.  Apzinot citu valstu pieredzi pamatlīdzekļu atzīšanā (skatīt tabulu Nr.1. “Citu ES valstu pieredze pamatlīdzekļu atzīšanā”) un izvērtējot 2018.gada 31.oktobra starpministriju sanāksmē izteiktos viedokļus, no 2019.gada 1.janvāra pamatlīdzekļu atzīšanas slieksnis būs 500 euro, līdz ar to tiek precizēts koda 2312 “Inventārs” skaidrojums, norādot tajā jauno vērtību. Saskaņā ar MK noteikumu Nr.87, kas stāsies spēkā 2019.gada 1.janvārī, prasībām sākotnējās atzīšanas vērtības izmaiņu rezultātā uzskaitē esošie aktīvi nav jāpārklasificē, jo šīs izmaiņas tiek klasificētas kā aplēšu izmaiņas, kas grāmatvedības uzskaitē attiecināmas uz nākamajiem nevis iepriekšējiem periodiem.*Tab.Nr.1.***Citu ES valstu pieredze pamatlīdzekļu atzīšanā** *(dati uz 2018.gada oktobri)*

|  |  |  |  |
| --- | --- | --- | --- |
| Nr. | Valsts | Aktīva atzīšanas vērtība, EUR | Pamatlīdzekļa kalpošanas ilgums |
| 1. | Lietuva | 500 | virs 1 gada |
| 2. | Austrija | 400 | nav būtisks |
| 3. | Slovākija | Materiālie 1 700Nemateriālie 2400 | virs 1 gada |
| 4. | Dānija | 6 700 | virs 1 gada |
| 5. | Čehija | Materiālie 117Nemateriālie 273 | virs 1 gada |
| 6. | Īrija | 1000 | virs 1 gada |
| 7. | Vācija | 5000 | virs 1 gada |
| 8. | Ungārija | 625 | virs 1 gada |
| 9. | Slovēnija | 500 | virs 1 gada |

**4. Pamatkapitāla veidošana**Koda 5120 “ Licences, koncesijas un patenti, preču zīmes un līdzīgas tiesības” skaidrojums tiek papildināts ar teikumu, ka kodu piemēro datorprogrammu un to licenču iegādei un vērtības samazinājuma (amortizācijas) norakstīšanai, līdz ar to tiek svītroti kodi 5121 “Datorprogrammas” un 5129 “Pārējās licences, koncesijas un patenti, preču zīmes un tamlīdzīgas tiesības”.Kodiem 5211 “Dzīvojamās ēkas”, 5212 “Nedzīvojamās ēkas”, 5214 “Zeme zem ēkām un būvēm”, 5218 “ Celtnes un būves”, 5234 “Izklaides, literārie un mākslas oriģināldarbi”, 5235 “Dārgakmeņi un dārgmetāli” (pēc ekonomiskas būtības tiek pievienots kods 5237 “Citas vērtslietas”) un 5269 “Pārējie bioloģiskie un lauksaimniecības aktīvi” (kodam 5269 tiek pievienota koda 2389 daļa, kas attiecas uz dzīvnieku iegādi) precizēti nosaukumi un skaidrojumi saskaņā ar MK noteikumiem Nr.87, kuri stāsies spēkā 2019.gada 1.janvārī.Lai nodrošinātu viennozīmīgu izpratni par pamatlīdzekļu klasifikāciju, budžeta iestāžu grāmatvedības kontu plāna shēmā turpmāk atbilstoši MK noteikumiem Nr.87 konts “1232 Saimniecības pamatlīdzekļi” ir pievienots kontam “1239 Pārējie iepriekš neklasificētie pamatlīdzekļi”, jo, izstrādājot MK noteikumus Nr.87, bija secināts, ka šāds sadalījums nav nepieciešams un tas palielina kļūdu iespēju. Līdz ar to arī klasifikācija tiek veikti atbilstošie grozījumi, svītrojot kodu 5232 “Saimniecības pamatlīdzekļi”. Turpmāk šādi saimniecības pamatlīdzekļi uzskaitāmi kodā 5239 “Pārējie iepriekš neklasificētie pamatlīdzekļi”.Lai mazinātu iespējamās kļūdas, ir papildināts koda 5310 “Izdevumi par kapitāla daļu pārdošanu un vērtspapīru tirdzniecību” skaidrojums, uzsverot, ka kodu piemēro tikai grāmatvedības uzskaitē, kā arī kods 5310 vairs netiks dalīts apakškodos 5311 “Izdevumi par kapitāla daļu pārdošanu” un 5312 “Izdevumi par vērtspapīru tirdzniecību”.Tāpat, lai mazinātu iespējamās kļūdas, ir papildināts arī koda 5320 “Izdevumi par kapitāla daļu un vērtspapīru pārvērtēšanu un izdevumi par ieguldījumu radniecīgajās un asociētajās kapitālsabiedrībās pārvērtēšanu” skaidrojums, arī uzsverot, ka kods piemērojams tikai grāmatvedības uzskaitē. Tiek apvienoti kodi 5321 “Izdevumi par kapitāla daļu un par ieguldījumu radniecīgajās un asociētajās kapitālsabiedrībās pārvērtēšanu” un 5322 “Izdevumi par vērtspapīru pārvērtēšanu”, svītrojot kodu 5322 un precizējot koda 5321 nosaukumu.Ir veikts redakcionāls precizējums koda 5100 “Nemateriālie ieguldījumi” skaidrojumā, aizstājot vārdus “Nemateriālos ieguldījumus, tai skaitā aktīvus” ar vārdu “Aktīvus”.**5. Procentu izdevumi.**Tiek izveidots jauns kods 4390, kurā tiks uzskaitīti publiskās un privātās partnerības darījumu ietvaros radušies procentu izdevumi un saistību diskontēšanas rezultātā radušies procentu izdevumi atbilstoši normatīviem aktiem grāmatvedības uzskaites jomā. Tiek svītrots koda 4300 “Pārējie procentu maksājumi” skaidrojums, un arī koda 4000 “ Procentu izdevumi” skaidrojums, jo pie katra apakškoda ir savs skaidrojums. **6. Militārās iegādes**2017.gadā pie normatīvā regulējuma izstrādes par grāmatvedības uzskaites kārtību budžeta iestādēs, tiekoties Valsts kases, Finanšu ministrijas un Aizsardzības ministrijas pārstāvjiem, tika risināts jautājums par speciālā militāra inventāra uzskaiti, informācijas uzrādīšanu pārskatos, kā arī attiecīgo izdevumu plānošanu budžetā. Noteikumu projekts paredz veikt precizējumus izdevumu klasifikācijā šajā jautājumā pamatojoties uz Aizsardzības ministrijas (sadarbībā ar Iekšlietu ministriju un Tieslietu ministriju) sniegtajiem priekšlikumiem. Tāpēc pēc ekonomiskās būtības kods 2382 “Speciālais militārais inventārs” sadalās starp 2389 kodu “Pārējie specifiskas lietošanas materiāli un inventārs” un 5000 koda atbilstošajiem apakškodiem, precizējot koda skaidrojumu. Savukārt munīcija un sprāgstvielas tiks attiecinātas uz 2381 “Munīcija” kodu, precizējot koda nosaukumu. Tiek arī papildināts koda 2380 “Specifiskie materiāli un inventārs” skaidrojums, norādot, ka kodā uzskaita specifisko inventāru un specifiskos materiālus, ievērojot izdevumu klasifikācijas 2312 kodā un normatīvajos aktos grāmatvedības jomā noteiktos kritērijus aktīvu atzīšanā, kā arī militāro inventāru, kuru izmanto militāro uzdevumu nodrošināšanai un militāro spēju attīstīšanai neatkarīgi no tā vērtības. Saskaņošanas procesā notika diskusijas par atsevišķā kapitālo izdevumu koda izveidi statistikas uzskaites vajadzībām militārā aprīkojuma iegādei. Aizsardzības ministrija un Centrālā statistikas pārvalde vienojās atsevišķu kodu neveidot, un nepieciešamības gadījumā Aizsardzības ministrija varēs nepieciešamo informāciju nodrošināt iekšējā uzskaitē ar atsevišķām atskaitēm.**7. Subsīdijas un dotācijas**2017.gadā, sadarbojoties Ārlietu ministrijai un Finanšu ministrijai, tika izvērtēts, ka sedzot izdevumus, kas veikti saskaņā ar attīstības sadarbības politikas un starptautiskās palīdzības ietvaros noslēgtiem granta līgumiem, ko regulē Ministru kabineta 2010.gada 5.janvāra noteikumi Nr.2 “Kārtība, kādā īsteno granta projektu konkursus”, Ārlietu ministrijai jāpiemēro izdevumu klasifikācijas kods 3200 “Subsīdijas un dotācijas komersantiem, biedrībām un nodibinājumiem” (izvēloties finansējuma saņēmēja juridiskajam statusam atbilstošu apakškodu), izņemot gadījumus, kad finansējums piešķirts ārvalstīs reģistrētām nevalstiskām organizācijām, nodibinājumiem un komersantiem. Pēdējā gadījumā izdevumus attiecina uz izdevumu klasifikācijas kodu 7720 “Pārējie pārskaitījumi ārvalstīm”. Noteikumu projekts paredz 3200 koda skaidrojumā ietvert norādi par šo izdevumu klasificēšanu.Ņemot vērā Zemkopības ierosinājumu, ir izveidots koda 3192 “Pārējās ražošanas subsīdijas lauksaimniecībai” skaidrojums, norādot ka tajā uzskaita arī maksājumus medniekiem par darbībām dzīvnieku infekcijas slimību profilakses un apkarošanas pasākumu nodrošināšanai.**8. Sociālie pabalsti un citi maksājumi iedzīvotājiem**Likuma “Par valsts sociālo apdrošināšanu” 21.⁴panta “Obligāto iemaksu nodošana citai dalībvalstij saskaņā ar regulu” pirmā daļa nosaka “(1) Pēc citas dalībvalsts kompetentās iestādes pieprasījuma Valsts sociālās apdrošināšanas aģentūra nodod citai dalībvalstij faktiski veiktās obligātās iemaksas par periodu, kas norādīts lēmumā par piemērojamo tiesību aktu noteikšanu (A1 sertifikātā), un informē Valsts ieņēmumu dienestu par personu, par kuru obligātās iemaksas tiek nodotas, un periodu, par kuru obligātās iemaksas aprēķinātas”. Lai neveidotu jaunus izdevumu kodus, tiek apvienoti vienā kodā gan izdevumi, ko regulē likums “Par valsts sociālo apdrošināšanu”, gan Ministru kabineta 2008.gada 16.decembra noteikumi Nr.1023 “Noteikumi par pensijas kapitāla nodošanu Eiropas Savienības pensiju shēmai un saņemšanu no tās”. Līdz ar to tiek precizēts koda 6290 “Valsts un pašvaldību budžeta maksājumi” skaidrojums, norādot, ka kodā uzskaita obligāto iemaksu nodošanu citai dalībvalstij, kā arī koda 6295 “Eiropas Savienības pensiju shēmai pārskaitītais pensijas kapitāls” nosaukums un skaidrojums. Noteikumu projekts paredz atbilstoši Labklājības ministrijas izteiktam priekšlikumam papildināt izdevumu klasifikācijas koda 6299 “Pārējie klasifikācijā neminētie no valsts un pašvaldību budžeta veiktie maksājumi iedzīvotājiem naudā” skaidrojumu, ietverot tajā papildus norādi, ka uz šo kodu attiecina arī pašvaldības sniegto atbalstu daudzbērnu ģimenēm atbilstoši Bērnu tiesību aizsardzības likumam (piemēram, 26.panta pirmajā daļā noteiktais).2017.gadā veikti grozījumi Sociālo pakalpojumu un sociālās palīdzības likuma 35.pantā, kas paredz precizēt līdzšinējā pabalsta veida “pabalsts ārkārtas situācijā” nosaukumu uz “pabalsts krīzes situācijā”. Noteikumu projekts atbilstoši paredz precizēt izdevumu klasifikācijā minēto terminoloģiju. Tiek veikti redakcionāli precizējumi kodos 6291 “ Stipendijas” un 6292 “Transporta izdevumu kompensācijas”, uzverot, ka kodā 6291 neuzskaita pašvaldību brīvprātīgo iniciatīvu ietvaros izmaksājamās stipendijas un ka kodā 6292 neuzskaita pašvaldību brīvprātīgo iniciatīvu ietvaros izmaksājamās transporta izdevumu kompensācijas – šādi izdevumi tiek attiecināti uz kodu 6423.Tiek precizēts kodu 6323 “ Pašvaldību vienreizējie pabalsti natūrā krīzes situācijā” un 6254 “ Pašvaldību pabalsti naudā krīzes situācijā” nosaukums un skaidrojums.Noteikumu projekts paredz redakcionāli precizēt izdevumu klasifikācijas koda 6420 “Maksājumi iedzīvotājiem natūrā, naudas balvas, izdevumi pašvaldību brīvprātīgo iniciatīvu izpildei” nosaukumu un kodu 6421 „Maksājumi iedzīvotājiem natūrā”.**9. Transferti**Lai mazinātu administratīvo slogu budžeta plānošanā un izpildē, apropriāciju izmaiņu veikšanā, vienkāršotu valsts finanšu uzskaiti, ir paredzēts, ka turpmāk kapitālo izdevumu transfertus viena institucionālā sektora ietvaros (valsts pamatbudžeta, valsts speciālā budžeta, pašvaldību budžeta, valsts budžeta daļēji finansētu atvasināto publisko personu un budžeta nefinansētu iestāžu budžeta) attiecinās uz 7000 kodu grupu (tiek veikti attiecīgie precizējumi 7000 apakškodu nosaukumos un skaidrojumos, un tiek svītroti attiecīgie 9000 koda apakškodi). Savukārt transferti starp dažādiem institucionālajiem sektoriem arī turpmāk tiks dalīti uzturēšanas un kapitālo izdevumu transfertos (7000 un 9000), lai nodrošinātu starptautiskajām prasībām atbilstošu valsts finanšu statistiku. Ņemot vērā iepriekš minēto tiek svītroti kodi 9140 “Valsts budžeta kapitālo izdevumu transferti no valsts pamatbudžeta uz valsts pamatbudžetu” (koda 9140 būtība pievienota kodam 7130 “Valsts budžeta uzturēšanas izdevumu transferti no valsts pamatbudžeta uz valsts pamatbudžetu”), 9141 “Valsts budžeta kapitālo izdevumu transferti no valsts pamatbudžeta dotācijas no vispārējiem ieņēmumiem uz valsts pamatbudžetu” (koda 9141 būtība pievienota kodam 7131 “Valsts budžeta uzturēšanas izdevumu transferti no valsts pamatbudžeta dotācijas no vispārējiem ieņēmumiem uz valsts pamatbudžetu”), 9142 “Valsts budžeta kapitālo izdevumu transferti no valsts pamatbudžeta ārvalstu finanšu palīdzības līdzekļiem uz valsts pamatbudžetu” (9142 būtība pievienota kodam 7132 “Valsts budžeta uzturēšanas izdevumu transferti no valsts pamatbudžeta ārvalstu finanšu palīdzības līdzekļiem uz valsts pamatbudžetu”), 9147 “Nenaudas (aktīvu nodošana un pasīvu uzņemšana bilancē) darījumu izdevumu transferti no valsts pamatbudžeta uz valsts pamatbudžetu starp vienas institucionālās padotības valsts budžeta iestādēm” (koda 9147 būtība pievienota kodam 7137 “Nenaudas (aktīvu nodošana un pasīvu uzņemšana bilancē) darījumu transferti no valsts pamatbudžeta uz valsts pamatbudžetu starp vienas institucionālās padotības valsts budžeta iestādēm”), 9148 “Nenaudas (aktīvu nodošana un pasīvu uzņemšana bilancē) darījumu izdevumu transferti no valsts pamatbudžeta uz valsts pamatbudžetu starp dažādas institucionālās padotības valsts budžeta iestādēm” (koda 9148 būtība pievienota kodam 7138 “Nenaudas (aktīvu nodošana un pasīvu uzņemšana bilancē) darījumu transferti no valsts pamatbudžeta uz valsts pamatbudžetu starp dažādas institucionālās padotības valsts budžeta iestādēm”), 9149 “Pārējie valsts budžeta kapitālo izdevumu transferti no valsts pamatbudžeta uz valsts pamatbudžetu” (koda 9149 būtība pievienota kodam 7139 “Pārējie valsts budžeta uzturēšanas izdevumu transferti no valsts pamatbudžeta uz valsts pamatbudžetu”), 9150 “Valsts budžeta kapitālo izdevumu transferti no valsts speciālā budžeta uz valsts speciālo budžetu” (koda 9150 būtība pievienota kodam 7140 “Valsts budžeta uzturēšanas izdevumu transferti no valsts speciālā budžeta uz valsts speciālo budžetu”), 9230 “Pašvaldību kapitālo izdevumu transferti citām pašvaldībām” (koda 9230 būtība pievienota kodam 7210 “Pašvaldību uzturēšanas izdevumu transferti citām pašvaldībām”), 9240 “Pašvaldību kapitālo izdevumu transferti starp pašvaldības budžeta veidiem” ar apakškodiem (kodu būtība pievienota kodam 7220 “Pašvaldību uzturēšanas izdevumu iekšējie transferti starp pašvaldības budžeta veidiem”), 9250 “Pašvaldības un tās iestāžu savstarpējie kapitālo izdevumu transferti” (koda 9250 būtība pievienota kodam 7230 “Pašvaldības un tās iestāžu savstarpējie uzturēšanas izdevumu transferti”), 9600 “Atmaksa valsts budžetā par veiktajiem kapitālajiem izdevumiem” (koda 9600 būtība pievienota kodam 7500 “Atmaksa valsts budžetā par veiktajiem uzturēšanas izdevumiem”), 9610 “Atmaksa valsts pamatbudžetā par valsts budžeta iestādes veiktajiem kapitālajiem izdevumiem Eiropas Savienības politiku instrumentu un pārējās ārvalstu finanšu palīdzības līdzfinansētajos projektos (pasākumos)” (koda 9610 būtība pievienota kodam 7510 “Atmaksa valsts pamatbudžetā par valsts budžeta iestādes veiktajiem uzturēšanas izdevumiem Eiropas Savienības politiku instrumentu un pārējās ārvalstu finanšu palīdzības līdzfinansētajos projektos (pasākumos)”), 9830 “No valsts budžeta daļēji finansētu atvasināto publisko personu kapitālo izdevumu transferti to izveidotām iestādēm” (koda 9830 būtība pievienota kodam 7830 “No valsts budžeta daļēji finansētu atvasināto publisko personu uzturēšanas izdevumu transferti uz to izveidotām iestādēm”), 9840 “No valsts budžeta daļēji finansētu atvasināto publisko personu un budžeta nefinansētu iestāžu savstarpējie kapitālo izdevumu transferti” (koda 9840 būtība pievienota kodam 7840 “No valsts budžeta daļēji finansētu atvasināto publisko personu un budžeta nefinansētu iestāžu savstarpējie uzturēšanas izdevumu transferti”), 9841 “No valsts budžeta daļēji finansētu atvasināto publisko personu un budžeta nefinansētu iestāžu kapitālo izdevumu transferti uz savas ministrijas, centrālās valsts iestādes padotībā esošajām no valsts budžeta daļēji finansētām atvasinātajām publiskajām personām un budžeta nefinansētām iestādēm” (koda 9841 būtība pievienota kodam 7841 “No valsts budžeta daļēji finansētu atvasināto publisko personu un budžeta nefinansētu iestāžu uzturēšanas izdevumu transferti uz savas ministrijas, centrālās valsts iestādes padotībā esošajām no valsts budžeta daļēji finansētām atvasinātajām publiskajām personām un budžeta nefinansētām iestādēm”), 9842 “No valsts budžeta daļēji finansētu atvasināto publisko personu un budžeta nefinansētu iestāžu kapitālo izdevumu transferti uz citas ministrijas, centrālās valsts iestādes padotībā esošajām no valsts budžeta daļēji finansētām atvasinātajām publiskajām personām un budžeta nefinansētām iestādēm” (koda 9842 būtība pievienota kodam 7842 “No valsts budžeta daļēji finansētu atvasināto publisko personu un budžeta nefinansētu iestāžu uzturēšanas izdevumu transferti uz citas ministrijas, centrālās valsts iestādes padotībā esošajām no valsts budžeta daļēji finansētām atvasinātajām publiskajām personām un budžeta nefinansētām iestādēm”), precizējot 7000šo kodu nosaukumus un skaidrojumus. Tāpat tiek precizēti 7000 “Uzturēšanas izdevumu transferti, pašu resursu maksājumi, starptautiskā sadarbība”, 7100 “Valsts budžeta uzturēšanas izdevumu transferti” un 7800 “No valsts budžeta daļēji finansētu atvasināto publisko personu un budžeta nefinansētu iestāžu uzturēšanas izdevumu transferti” koda nosaukumi un skaidrojumi uzsverot, ka turpmāk šajos kodos tiks uzskaitīti transferti un uzturēšanas izdevumu transferti.Pamatojoties uz Latvijas Pašvaldību savienības priekšlikumu, ir apvienoti virskodā 7220 “Pašvaldību uzturēšanas izdevumu iekšējie transferti starp pašvaldības budžeta veidiem” apakškodi 7221 “Pašvaldības pamatbudžeta uzturēšanas izdevumu transferts uz pašvaldības speciālo budžetu” un 7222 “Pašvaldības speciālā budžeta uzturēšanas izdevumu transferts uz pašvaldības pamatbudžetu”, analoģiski kā tiek izmantots ieņēmumu klasifikācijas kods 19.1.0.0. Pašvaldības budžeta iekšējie transferti starp vienas pašvaldības budžeta veidiem”. Ņemot vērā grozījumus transfertu sadaļā, noteikumu projektā tiek precizēts arī noteikumu 3.1.1.5. punkts, uzsverot, ka transfertiem viena budžeta veida ietvaros un uzturēšanas izdevumu transfertiem starp budžeta veidiem piemēro 1.5.apakšgrupu.Lai atvieglotu transfertu kodu piemērošana budžetu savstarpējos pārskaitījumos un mazinātu neskaidrības, ko transfertu kodos rada vārdu salikums “noteiktam mērķim”, tiek precizēti kodi: * 7300 “Valsts budžeta uzturēšanas izdevumu transferti citiem budžetiem noteiktam mērķim”, norādot, ka kodā uzskaitīs valsts budžeta uzturēšanas izdevumu transfertus pašvaldībām, valsts budžeta daļēji finansētām atvasinātajām publiskajām personām un budžeta nefinansētām iestādēm, lai nodrošinātu Eiropas Savienības politiku instrumentu un pārējās ārvalstu finanšu palīdzības līdzfinansēto projektu (pasākumu) īstenošanu. Kodā uzskaita gan Eiropas Savienības politiku instrumentu un pārējās ārvalstu finanšu palīdzības līdzekļus, gan valsts budžeta līdzfinansējumu;
* kods 7310 “Valsts budžeta uzturēšanas izdevumu transferti pašvaldībām noteiktam mērķim” pievienots kodam 7460 “ Pārējie valsts budžeta uzturēšanas izdevumu transferti pašvaldībām”;
* svītrots skaidrojums kodam 7320 “Valsts budžeta uzturēšanas izdevumu transferti pašvaldībām Eiropas Savienības politiku instrumentu un pārējās ārvalstu finanšu palīdzības līdzfinansētajiem projektiem (pasākumiem)”, jo skaidrojums pievienots kodam 7300.
* precizēts koda 7350 “ Valsts budžeta transferti valsts budžeta daļēji finansētām atvasinātajām publiskajām personām un budžeta nefinansētām iestādēm noteiktam mērķim” nosaukums;
* kods 7351 “Valsts budžeta uzturēšanas izdevumu transferti noteiktam mērķim savas ministrijas vai centrālās valsts iestādes padotībā esošajām no valsts budžeta daļēji finansētām atvasinātajām publiskajām personām un budžeta nefinansētām iestādēm” pievienots kodam 7471 “Pārējie valsts budžeta uzturēšanas izdevumu transferti savas ministrijas, centrālās valsts iestādes padotībā esošajām valsts budžeta daļēji finansētām atvasinātām publiskām personām un budžeta nefinansētām iestādēm”, svītrojot koda 7471 skaidrojumu, jo skaidrojums pievienots kodam 7400 “Pārējie valsts budžeta uzturēšanas izdevumu transferti citiem budžetiem”;
* kods 7352 “Valsts budžeta uzturēšanas izdevumu transferti noteiktam mērķim citas ministrijas, centrālās valsts iestādes padotībā esošajām no valsts budžeta daļēji finansētām atvasinātajām publiskajām personām un budžeta nefinansētām iestādēm” pievienots kodam 7472 “Pārējie valsts budžeta uzturēšanas izdevumu transferti citas ministrijas, centrālās valsts iestādes padotībā esošajām valsts budžeta daļēji finansētām atvasinātajām publiskajām personām un budžeta nefinansētām iestādēm”, svītrojot koda 7472 skaidrojumu, jo tas pievienots kodam 7400;
* precizēts koda 9500 “Valsts budžeta transferti kapitālajiem izdevumiem citiem budžetiem noteiktam mērķim” nosaukums un skaidrojums, norādot, ka kodā uzskaita valsts budžeta uzturēšanas izdevumu transfertus pašvaldībām, valsts budžeta daļēji finansētām atvasinātajām publiskajām personām un budžeta nefinansētām iestādēm, lai nodrošināt Eiropas Savienības politiku instrumentu un pārējās ārvalstu finanšu palīdzības līdzfinansēto projektu (pasākumu) īstenošanu. Kodā uzskaita gan Eiropas Savienības politiku instrumentu un pārējās ārvalstu finanšu palīdzības līdzekļus, gan valsts budžeta līdzfinansējumu;
* kods 9510 “Valsts budžeta kapitālo izdevumu transferti pašvaldībām noteiktam mērķim” pievienots kodam 9710 “Pārējie valsts budžeta kapitālo izdevumu transferti pašvaldībām”, svītrojot koda 9710 skaidrojumu, jo tas pievienots kodam 9500;
* precizēts koda 9590 “Valsts budžeta kapitālo izdevumu transferti valsts budžeta daļēji finansētām atvasinātajām publiskajām personām un budžeta nefinansētām iestādēm noteiktam mērķim” nosaukums;
* kods 9591 “Valsts budžeta kapitālo izdevumu transferti noteiktam mērķim savas ministrijas, centrālās valsts iestādes padotībā esošajām no valsts budžeta daļēji finansētām atvasinātajām publiskajām personām un budžeta nefinansētām iestādēm” pievienots kodam 9721, svītrojot koda 9721 skaidrojumu, jo tas pievienots kodam 9500;
* kods 9592 “Valsts budžeta kapitālo izdevumu transferti noteiktam mērķim citas ministrijas, centrālās valsts iestādes padotībā esošajām no valsts budžeta daļēji finansētām atvasinātajām publiskajām personām un budžeta nefinansētām iestādēm” pievienots kodam 9722 “Pārējie valsts budžeta transferti kapitālajiem izdevumiem citas ministrijas, centrālās valsts iestādes padotībā esošajām valsts budžeta daļēji finansētām atvasinātajām publiskajām personām un budžeta nefinansētām iestādēm”, svītrojot koda 9722 skaidrojumu, jo tas pievienots kodam 9500;
* precizēts koda 9700 “ Pārējie valsts budžeta kapitālo izdevumu transferti citiem budžetiem” skaidrojums, norādot, ka kodā uzskaita valsts budžeta kapitālo izdevumu transfertus pašvaldībām, valsts budžeta daļēji finansētām atvasinātajām publiskajām personām un budžeta nefinansētām iestādēm, kas nav saistīti ar Eiropas Savienības politiku instrumentu un pārējās ārvalstu finanšu palīdzības līdzfinansēto projektu (pasākumu) īstenošanu (kods 7300). Kodā uzskaita arī nenaudas (aktīvu nodošana un pasīvu uzņemšana bilancē) darījumu izdevumus.

Analoģiskas izmaiņas tiks izdarītas arī Ministru kabineta 2005.gada 27.decembra noteikumos Nr.1032 “Noteikumi par budžetu ieņēmumu klasifikāciju”.**10. Dažādi izdevumi**Koda 8000 “ Dažādi izdevumi, kas veidojas pēc uzkrāšanas principa un nav klasificēti iepriekš” skaidrojums papildināts, norādot, ka kodu piemēro arī lai uzskaitītu izdevumus, kas rodas no valūtas kursa svārstībām, pārskata perioda beigās pārrēķinot monetāros posteņus (piemēram, norēķinu konta atlikumu, atbilstoši normatīvajiem aktiem grāmatvedības uzskaites jomā). Tāpat tiek precizēts koda 8600 “Izdevumi debitoru parādu norakstīšanai un uzkrājumu veidošanai” skaidrojums, norādot, ka kodā uzskaita izdevumus no prasību norakstīšanas, izdevumus no aktīvu vērtības samazinājuma, izdevumus no uzkrājumu veidošanas. |
| 3. | Projekta izstrādē iesaistītās institūcijas un publiskas personas kapitālsabiedrības | Nozaru ministrijas, Latvijas Pašvaldību savienība un Valsts kase.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
|  1. |  Sabiedrības mērķgrupas, kuras tiesiskais regulējums ietekmē vai varētu ietekmēt | Valsts un pašvaldību budžeta iestāžu, no valsts budžeta daļēji finansēto atvasināto publisko personu un budžeta nefinansēto iestāžu amatpersonas (darbinieki). |
|  2. |  Tiesiskā regulējuma ietekme uz tautsaimniecību un administratīvo slogu | Noteikumu projekts veicinās izdevumu attiecināšanu uz atbilstošām izdevumu pozīcijām atbilstoši to ekonomiskajai būtībai, tādējādi tiks uzlabota informācijas kvalitāte, tās salīdzināšanas iespējas un tiks sniegts korektāks priekšstats par budžetu izdevumu struktūru un apmēriem.Izmaiņas attiecībā uz pamatlīdzekļu atzīšanas slieksni un attiecībā uz transfertu apvienošanu radīs vienreizējo administratīvo slogu iestādēm, veicot izmaiņas kārtējo un kapitālo izdevumu pārplānošanā, kā arī transfertu pārplānošanā.  |
|  3. |  Administratīvo izmaksu monetārs novērtējums | Projekts šo jomu neskar |
|  4. |  Cita informācija |  Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ministru kabineta 2005.gada 27.decembra noteikumi Nr.1032 “**Noteikumi par budžetu ieņēmumu klasifikāciju** ” – saistībā ar izmaiņām izdevumu klasifikācijas transfertu kodos, būs precizējumi arī ieņēmumu transfertu kodos 18.3.0.0. un 18.6.0.0. Grozījumi MK noteikumos Nr.1032 ir saskaņošanas stadijā un stāsies spēkā ar 2019.gada 1.janvāri. |
| 2. | Atbildīgā institūcija | Finanšu ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Uzziņa par noteikumu projekta izstrādi publicēta Finanšu ministrijas mājas lapā. |
| 2. | Sabiedrības līdzdalība projekta izstrādē | Uzziņa par noteikumu projekta izstrādi 2018.gada 20.augustā publicēta Finanšu ministrijas tīmekļvietnē sadaļā “Sabiedrības līdzdalība” <http://www.fm.gov.lv/lv/sabiedribas_lidzdaliba/tiesibu_aktu_projekti/valsts_budzeta_politika> un 2018.gada 3.septembrī Valsts Kancelejas tīmekļvietnē <https://www.mk.gov.lv/content/ministru-kabineta-diskusiju-dokumenti>. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Valsts un pašvaldību budžeta iestādes, no valsts budžeta daļēji finansētas atvasinātas publiskas personas un budžeta nefinansētas iestādes. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Jaunas funkcijas netiek radītas. Projekta izpilde neietekmē pārvaldes institucionālo struktūru, kā arī nav paredzēta jaunu institūciju izveide, esošo institūciju likvidācija vai reorganizācija.Projekts tiks realizēts esošo cilvēkresursu ietvaros. |
| 3. | Cita informācija | Nav |

Finanšu ministre D.Reizniece-Ozola

Liepiņa 67095455

Inga.Liepina@fm.gov.lv